1988–89. – 1058 ár frá stofnun Alþingis.

111. löggjafarþing. – 260. mál.

Sþ.	475. Fyrirspurn

til menntamálaráðherra um barnaefni í fjölmiðlum árið 1988.

Frá Þórhildi Þorleifsdóttur.

1.	Hve stórt hlutfall af heildarútsendingum

. a.	Ríkisútvarps–sjónvarps,

. b.	Ríkisútvarps–hljóðvarps,

var barnaefni og hve mikið talið í mínútum árið 1988?

2.	Hve mikill hluti barnaefnis

. a.	Ríkisútvarps–sjónvarps,

. b.	Ríkisútvarps–hljóðvarps,

var íslenskt?

3.	Hvað var miklu fé varið til innlendrar dagskrárgerðar

. a.	Ríkisútvarps–sjónvarps í heild,

. b.	Ríkisútvarps–hljóðvarps í heild,

. c.	Ríkisútvarps–sjónvarps fyrir börn,

. d.	Ríkisútvarps–hljóðvarps fyrir börn?

4.	Hve margir störfuðu að innlendri dagskrárgerð

. a.	Ríkisútvarps–sjónvarps,

. b.	Ríkisútvarps–hljóðvarps,

. c.	Ríkisútvarps–sjónvarps fyrir börn,

. d.	Ríkisútvarps–hljóðvarps fyrir börn?

5.	Hve miklu fé var varið til kaupa á erlendu sjónvarpsefni

. a. í heild,

. b.	fyrir börn?

6.	Hversu stór hluti erlends barnaefnis í sjónvarpi var með íslensku tali og hve mikið með íslenskum rittexta?

7.	Hverjir voru helstu flokkar barnaefnis (þ.e. tónlist, leikið efni, lestur, teiknimyndir o.s.frv.) í

. a.	Ríkisútvarpi–sjónvarpi,

. b.	Ríkisútvarpi–hljóðvarpi?

Hlutfall stærstu flokkanna óskast tilgreint.

Sams konar upplýsingar óskast um það efni sem sérstaklega er flokkað sem unglingaefni.

Greinargerð.

Fjölmiðlar — ekki síst sjónvarp — eru miklir áhrifavaldar í uppeldi og lífi nútímabarna. Undir þeirri ábyrgð verða þeir að rísa og vanda til verksins eins og kostur er. Barnaefni er alltof lítill gaumur gefinn og ef gera á bragarbót þar á verður að hafa haldgóðar upplýsingar að styðjast við um það fé sem er til umráða, mannahald, lengd og tegund efnis sem er fyrir börn og unglinga. Samanburður á fjölmiðlum og efni þeirra er líka nauðsynlegur. Einnig samanburður á því hvernig staðið er að gerð og kaupum á efni ætluðu fullorðnum annars vegar og börnum og unglingum hins vegar. Upplýsingar af því tagi, sem hér er beðið um, gætu orðið ríkisvaldinu góð stoð í stefnumörkun og fjárveitingum.

Skriflegt svar óskast.